Eestis toodetud Cholki kaubamärgiga lauamängu juhend. Tartu Mänguasjamuuseumi esemekogu, TMMM 2482.2
**Cholk** oli lauamänge tootva Eesti ettevõtte kaubamärk.

Kaubamärgi Cholk logo on nähtav kõikidel lauamängudel – ringikujulise märgi sees on kujutatud kaks öökulli, mille all on viis piksenoolt. Öökullide peade kohal on kirjas "TRADEMARK" ning öökullide kehade peale on kirjutatud "Cholk".

Tegevus
-------

Kaubamärk Cholk registreeriti 1926. aastal Tallinnas Jüri Rannuse (1865 Haapsalu – 1937 Tallinn) nimele. Kaubamärgi tarvitamise tunnistus anti välja kümneks aastaks. Jüri Rannuse äri põhitegevusala on kaubamärkide registris määratud toiduainete kauplus (Viljandi tn 5). Muuhulgas müüs Rannus Cholki kaubamärgi nime all järgmisi asju: mängud ja mänguasjad, tindid, vesivärvid, pastellkriidid ja kriidid, modelleerimismass, liimid, tempelvärvid ja templipadjad, kontoritarbed, kosmeetika- ja parfümeeriaained, trükitööd, küünlad, kipsist kujud ja iluasjad, jõulupuuehted, sporditarbed. 

1929. aastast alates Rannuse toiduainete kauplus enam ei tegutsenud. 1933. aastal palus Jüri Rannus Kaubandus- ja tööstuskojal seoses äritegevuse lõpetamisega kustutada tema toiduainekauplus äriregistrist. 1939. aastal Cholki kaubamärk tühistati.

1937. aastast pidas Tallinnas (aadressil Pärnu mnt 56, alates 1939. aastast Pärnu mnt 62) kirjatarvete ja mänguasjade kauplust Jüri Rannuse poeg August Rannus (1904–1987). August Rannuse äri põhitegevusalaks oli tapeedi, kirjatarvete ja mänguasjade müük.

Olgugi et Cholki kaubamärk oli ametlikult tühistatud, trükiti ja müüdi veel 1944. aastal Cholki lauamänge.

Cholki lauamängud Tartu Mänguasjamuuseumis
------------------------------------------

Tartu Mänguasjamuuseumi kogus on mitmeid Cholki kaubamärgi markeeringuga lauamänge, millest enamik pärineb 1930.–1940. aastatest, näiteks doomino, „Jaapani kalurid", „Viikinglased", „Väle ratsu", „Rändur", „Merilahing", „Sport", „Kits", „Reis ümber maailma".

Cholki lauamängudega saab tutvuda mänguasjamuuseumi peamaja (Lutsu 8) esimese korruse põhiekspositsioonis, pabermänguasjade toas, kus need asuvad väljatõmmatavates sahtlites. Lisaks on Cholki lauamängud eksponeeritud muuseumi teise korruse Eesti tootjate ekspositsioonis.

* Eesti vaatamisväärsustega lauamäng "Reis ümber maailma". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM PE 1368Eesti vaatamisväärsustega lauamäng "Reis ümber maailma". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM PE 1368
* Lauamäng "Nukukuningas". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM PE 1362Lauamäng "Nukukuningas". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM PE 1362
* Sporditeemaline lauamäng "Tsirkus". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM 2858TKSporditeemaline lauamäng "Tsirkus". Tootja: Cholk, u 1930.–1940. aastad. Tartu Mänguasjamuuseumi esemekogu, TMMM 2858TK
* Rahvuslike motiividega lauamäng "Trilma". Tootja: Cholk, 1930.–1940. aastad. Tartu Mänguasjamuuseumi esemekogu, TMMM 2868TKRahvuslike motiividega lauamäng "Trilma". Tootja: Cholk, 1930.–1940. aastad. Tartu Mänguasjamuuseumi esemekogu, TMMM 2868TK
* Lauamäng "Väle ratsu". Tootja: Cholk, 1930.–1940. aastad. Tartu Mänguasjamuuseumi esemekogu, TMMM PE 1361Lauamäng "Väle ratsu". Tootja: Cholk, 1930.–1940. aastad. Tartu Mänguasjamuuseumi esemekogu, TMMM PE 1361
* Lauamäng "Veski". Tootja: Cholk, 1930.–1940. aastad. Tartu Mänguasjamuuseumi esemekogu, TMMM 2949TKLauamäng "Veski". Tootja: Cholk, 1930.–1940. aastad. Tartu Mänguasjamuuseumi esemekogu, TMMM 2949TK
* Lauamäng "Viikinglased". Tootja: Cholk, 1930.–1940. aastad. Tartu Mänguasjamuuseumi esemekogu, TMMM PE 1361Lauamäng "Viikinglased". Tootja: Cholk, 1930.–1940. aastad. Tartu Mänguasjamuuseumi esemekogu, TMMM PE 1361

Viited
------

1. 1 2  Rahvusarhiiv, Patendiameti arhiivifondi toimiku ja kaubamärkide raamat (numbrid 2461–3305), ERA.916.5.490, 2435
2. 1 2  Rahvusarhiiv, Jüri ja August Rannuse äride registreerimistoimikud, ERA.891.2.1464, 23878
3. ↑  Rahvusarhiiv, kaubamärkide raamat, ERA.916.5.490, 2762
4. ↑  Tartu Mänguasjamuuseumi esemekogu, lauamängude juhendid (TMMM 2918TK, TMMM 2922TK, TMMM 2940TK, TMMM 2941TK, TMMM2943TK, TMMM 2944TK)